เริ่มกินยาคุมแผงแรกในชีวิต วันที่1ก.ค กินตามเภสัชแนะนำคือ ไม่เกิน5วันของประจำเดือน แบบ21เม็ด ระหว่างเดือนทำยาคุมหายไป2เม็ด เหลือกิน19เม็ด พอกินหมด19เม็ด ก็เว้นไป7วัน คือวันที่20-26 ระหว่างที่เว้น7วัน ก็มีประจำเดือนมา ระหว่างที่กินแผงแรกก็ไม่ได้มี พสพเลย เริ่มกินแผงที่2วันที่27 ตอนนี้กินแผงที่2มาได้2เม็ดแล้วค่ะ พอดีวันมี พสพ โดยไม่ใช่ถุง หลั่งนอก จะมีโอกาสท้องไหมคะ
สวัสดีค่ะ หากได้เริ่มทานยาคุมกำเนิดแผงแรกภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที โดยหากได้ทานยาทุกวัน ไม่มีวันที่ลืมทาน ทนยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาชนิดอื่นร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะดังนั้น หากได้ทำยาคุมหายไป 2 เม็ด แต่ได้ทานต่อเนื่องทุกวัน ไม่ได้หยุดทาน ยาคุมก็จะยังช่วยป้องกันการตั้งครรภ์ได้มากกว่า 99%ค่ะ และหากทานครบ 19 เม็ด แล้วได้มีประจำเดือนมาในช่วงเว้นระยะ 7 วัน ก็แสดงว่าไม่ได้มีการตั้งครรภ์เกิดขึ้น และหากได้เริ่มยาคุมแผงใหม่หลังจากวเว้นระยะครบ 7วัน ยาคุมก็จะออกฤทธิ์ในการป้องกันการตั้งครรภ์ได้อย่างต่อเนื่อง ดังนั้น การมีเพศสัมพันธ์หลังทานยาไป 2 เม็ด และใช้วิธีการหลั่งนอกร่วมด้วย โอกาสที่จะตั้งครรภ์ก็ถือว่าน้อยกว่า 1% ค่ะ